ལོ་ངོ་བཞི་བཅུ་ཞེ་ལྔ་ལྷག་གི་རིང་ལ་བོད་ཀྱི་སློབ་གསོའི་ལས་དོན་ཐད་ནུས་པ་ཆེས་ཆེར་བཏོན་མྱོང་ཡོད་པའི་༧གོང་ས་སྐྱབས་མགོན་རྒྱལ་བ་རིན་པོ་ཆེ་མཆོག་གི་གཅུང་མོ་བཀའ་ཟུར་རྗེ་བཙུན་པདྨ་མཆོག་གིས་དགུང་ལོ་༢༣་སྟེང་དུ་བོད་ཕྲུག་གསོ་སྐྱོང་གི་འགན་འཁྲི་ཕྲག་ཏུ་བཞེས་ཤིང་།ཁོང་ནི་དགུང་ལོ་ཆུང་བའི་བོད་ཀྱི་བུད་མེད་ཅིག་ཡིན་རུང་བཙན་བྱོལ་དུ་ཐོག་མར་འབྱོར་པའི་མི་རིགས་འདིའི་ན་ཆུང་བྱིས་པ་ཚོའི་ཆེད་དུ་དཀའ་ངལ་དང་གནས་སྟངས་འདྲ་མིན་ལ་གདོང་ལེན་གནང་མྱོང་ཡོད་པ་མ་ཟད།དེང་སྐབས་བོད་ཕྲུག་སྟོང་ཕྲག་མང་པོས་ཨ་མ་ལགས་ཞེས་འབོད་སྲོལ་ཡོད་པའི་བཀའ་ཟུར་རྗེ་བཙུན་པདྨ་མཆོག་གི་སྐུ་ཚེ་ལོ་རྒྱུས་ནང་གི་ལེའུ་ཐུང་ཐུང་ཞིག་གི་ཐད་ལ་གླེང་མོལ་ཞུས་པ་ཡིན།